**Kúpna zmluva**

uzavretá podľa § 588 a nasl. Občianskeho zákonníka

***Zmluvné strany***

### Predávajúci: Mesto Senica

za mesto koná Ing. Mgr. Martin Džačovský primátor mesta

sídlo: Štefánikova č.1408/56, 905 25 Senica

### IČO: 00 309 974

### DIČ: 2021039845

bankové spojenie: Prima banka Slovensko, a.s.

 číslo účtu: SK11 5600 0000 0092 0051 4007

v ďalšom texte ako ***p r e d á v a j ú c i***

a

### *Poznámka: v údajoch o kupujúcom je potrebné vyplniť údaje podľa toho, či záujemca je  fyzická osoba alebo právnická osoba*

### Kupujúci: ................................................................................................................................

###  (meno, priezvisko, rodné priezvisko/ obchodné meno)

###

 ...........................................................................................................................................

 (meno a priezvisko osoby, oprávnenej konať za spoločnosť s uvedením jej funkcie)

###  ..................................................................................................

###  (rodné číslo, dátum narodenia/ IČO,DIČ)

 ..........................................................................................................................

 ( trvale bydliskom/ sídlo)

### v  ďalšom texte ako *k u p u j ú c i*

Predávajúci a  kupujúci v súlade s ustanoveniami § 588 a nasl. zákona č. 40/1964 Zb.

( Občiansky zákonník) v platnom znení uzatvárajú túto kúpnu zmluvu

(ďalej len „zmluva“) v nasledovnom znení:

***článok I. Úvodné ustanovenia***

1.1 Predávajúci je výlučným vlastníkom (podiel 1/1) nehnuteľností, evidovaných v katastri nehnuteľností Okresného úradu  Senica, katastrálneho odboru na liste vlastníctva č. **3353** pre obec Senica a katastrálne územie **Senica**  ako

budova so súpisným číslom **1506- tescobarák,** postavená na parcele č. 1661/18 ,

pozemok CKN parc. č. **1661/18** vo výmere **756 m2,** druh pozemku  **zastavaná plocha a nádvorie,**

pozemok CKN parc. č. **1661/310** vo výmere **539 m2,** druh pozemku  **zastavaná plocha a nádvorie.**

1/5

1.2 Stručný popis nehnuteľností:

Nehnuteľnosti sa nachádzajú v areáli bývalých kasární v Senici. Budova tescobarák so súpisným číslom 1506 v minulosti slúžila ako ubytovňa pre vojakov. Do užívania bola daná v roku 1943. Budova je nepodpivničená prízemná. Základy sú z prostého betónu. Zvislé nosné konštrukcie sú drevené hrúbky 160 a 200 mm. Stropy sú drevené trámové s rovným podhľadom. Krov je väznicový, strecha je sedlová, krytina je z azbestocementových vlnoviek. Na objekte je bleskozvod. Klampiarske konštrukcie sú z pozinkovaného plechu. Elektroinštalácia je svetelná i motorická, rozvádzač je s ističmi. Rozvody vody sú z pozinkovaného potrubia, kanalizácia je z plastového potrubia. Objekt je nevykurovaný.

Pozemok CKN parc. č. 1661/18 je pod budovou a pozemok CKN parc.č. 1661/310 je priľahlý k budove.

1.3 Kupujúci je víťazom verejnej obchodnej súťaže v súlade s ustanovením § 9a ods.1 písm. a) zákona č.138/1991 Zb. o majetku obcí v platnom znení. Spôsob odpredaja predmetu kúpy formou obchodnej verejnej súťaže schválilo Mestské zastupiteľstvo v  Senici uznesením číslo 5/2019/169 na svojom zasadnutí dňa 26.09.2019.

***článok II. Predmet zmluvy***

2.1 Predávajúci touto zmluvou predáva a odovzdáva kupujúcemu do jeho výlučného vlastníctva:

- budovu so súp. číslom 1506 - tescobarák, postavenú na parcele č. 1661/18,

 - pozemok CKN parc. č.1661/18 vo výmere 756 m2, druh pozemku zastavaná plocha

 a nádvorie,

 - pozemok CKN parc.č.1661/310 vo výmere 539 m2, druh pozemku zastavaná plocha a nádvorie, ktoré sú popísané v I. článku tejto zmluvy.

2.2 Kupujúci kupuje a nadobúda do svojho výlučného vlastníctva :

 -budovu so súp. číslom 1506 - tescobarák, postavenú na parcele č. 1661/18,

 - pozemok CKN parc. č.1661/18 vo výmere 756 m2, druh pozemku zastavaná plocha

 a nádvorie,

 -pozemok CKN parc.č.1661/310 vo výmere 539 m2, druh pozemku zastavaná plocha a nádvorie, ktoré sú popísané v článku I. tejto zmluvy a zaväzuje sa zaplatiť predávajúcemu kúpnu cenu, dohodnutú v  článku III. zmluvy.

2.3 V ďalšom texte sú budova so súp. číslom 1506 - tescobarák, pozemok CKN parc.č. 1661/18 a pozemok CKN parc.č.1661/310 uvádzané spolu ako „ predmet kúpy“.

***článok III. Kúpna cena***

3.1 Kúpna cena za predmet kúpy bola dohodnutá zmluvnými stranami na........................ eur,

slovom ................................................................................................................................. eur.

Kupujúci na účet predávajúceho uhradil povinnú zábezpeku v sume 5 000 eur,

slovom päťtisíc eur, čím splnil jednu z podmienok verejnej obchodnej súťaže. Uvedená zábezpeka sa u víťaza verejnej obchodnej súťaže započítava na úhradu kúpnej ceny.

S prihliadnutím na uvedenú skutočnosť je kupujúci povinný uhradiť predávajúcemu zostatok kúpnej ceny v sume ................................................., ktorý je splatný na účet predávajúceho, uvedený na prvej strane tejto zmluvy v údajoch o predávajúcom do 30 (slovom tridsiatich) kalendárnych dní od nadobudnutia účinnosti tejto zmluvy. Zostatok kúpnej ceny sa pokladá za uhradený jej pripísaním na účet predávajúceho.

2/5

3.2 Zmluvné strany sa dohodli, že v prípade, ak kupujúci poruší svoju povinnosť zaplatiť

predávajúcemu kúpnu cenu v dohodnutej lehote splatnosti, je kupujúci povinný zaplatiť predávajúcemu zmluvnú pokutu v sume 0,05 % z dlhovanej sumy za každý deň omeškania s jej  úhradou.

***článok IV. Vyhlásenia zmluvných strán***

4.1 Predávajúci vyhlasuje, že:

a) je výlučným vlastníkom predmetu kúpy, že ho doteraz nikomu nescudzil a že je oprávnený s ním bez obmedzenia nakladať,

b) na predmete kúpy neviaznu žiadne dlhy, vecné bremená s výnimkou vecného bremena uvedeného v bode 4.2 , záložné práva ani iné nároky tretích osôb.

 4.2 Na pozemku CKN parc. č. 1661/18 a na pozemku CKN parc.č. 1661/13, z ktorého bol pôvodne odčlenený pozemok CKN parc.č.1661/310 je zriadené vecné bremeno, ktoré spočíva v povinnosti vlastníka pozemkov parc. č. 1661/18 a 1661/13 strpieť právo spoločnosti Slovak Telecom, a.s., Bratislava, IČO 35 763 469 ako oprávneného z vecného bremena zriaďovať a prevádzkovať verejné siete a stavať ich vedenia na dotknutých nehnuteľnostiach, vstupovať v súvislosti so zriadením, prevádzkovaním, opravami a údržbou vedení na nehnuteľnosti a vykonávať nevyhnutné úpravy v zmysle ustanovenie § 69 ods.1,2 zákona č. 610/2003 Z.z. podľa Z-2562/05 vz.399/06.

V zmysle vyjadrenia spoločnosti Slovak Telecom, a.s., Bajkalská 28, 817 62 Bratislava číslo 6611909042 zo dňa 01.04.2019 na pozemku parc.č. 1661/310 nie sú uložené žiadne siete a k budove so súpisným číslom 1506, postavenej na pozemku parc.č. 1661/18 vedie telekomunikačná prípojka.

4.3 Kupujúci prehlasuje, že mal možnosť oboznámiť sa so stavom predmetu kúpy  obhliadkou a predmet kúpy kupuje v stave v akom tento „stojí a leží“.

*4.4 Kupujúci vyhlasuje, že je zapísaný v registri partnerov verejného sektora v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov, čo preukázal výpisom z registra partnerov verejného sektora.*

*(Uvedené ustanovenie bude zapracované v kúpnej zmluve iba v prípade, ak kúpna cena ponúkaná kupujúcim ako víťazom verejnej obchodnej súťaže presiahne sumu 100 000 € ).*

 ***článok V. Nadobudnutie vlastníctva predmetu kúpy***

* 1. Kupujúci nadobudne vlastníctvo k  predmetu kúpy dňom nadobudnutia právoplatnosti

rozhodnutia o povolení vkladu vlastníckeho práva k predmetu kúpy v prospech kupujúceho.

* 1. Zmluvné strany sa dohodli, že návrh na vklad vlastníckeho práva k predmetu kúpy

v prospech kupujúceho do katastra nehnuteľností na základe tejto zmluvy je oprávnený podať na príslušný okresný úrad, katastrálny odbor výlučne predávajúci, ktorý je tak povinný urobiť v lehote do troch pracovných dní odo dňa úhrady dohodnutej kúpnej ceny na účet predávajúceho a odo dňa doručenia e-kolku zo strany kupujúceho v zmysle bodu 5.8 tohto článku zmluvy. Kupujúci sa zaväzuje, že bude rešpektovať uvedené oprávnenie predávajúceho a nepodá návrh na vklad vlastníckeho práva k predmetu kúpy vo svoj prospech.

* 1. Predávajúci je povinný preukázať kupujúcemu, že splnil povinnosť podať návrh na vklad

vlastníckeho práva k predmetu kúpy v prospech kupujúceho do katastra nehnuteľností riadne a včas zaslaním kópie návrhu na vklad vlastníckeho práva v prospech kupujúceho opatrenej pečiatkou príslušného okresného úradu, katastrálneho odboru a to bezodkladne po podaní tohto návrhu na vklad vlastníckeho práva.

3/5

5.4 Zmluvné strany sa dohodli, že v prípade, ak kupujúci poruší svoj záväzok, uvedený

v bode 5.2 tohto článku zmluvy a podá na príslušný okresný úrad, katastrálny odbor návrh na vklad vlastníckeho práva k predmetu kúpy v prospech kupujúceho, je povinný zaplatiť predávajúcemu zmluvnú pokutu v sume 20 000 eur, slovom dvadsaťtisíc eur, ktorá je splatná v deň, ktorý nasleduje po dni prijatia návrhu na vklad vlastníckeho práva k predmetu kúpy v prospech kupujúceho podaného na príslušný okresný úrad, katastrálny odbor kupujúcim ako navrhovateľom.

* 1. Nebezpečenstvo náhodnej skazy a náhodného zhoršenia predmetu kúpy prechádza na

kupujúceho dňom povolenia vkladu vlastníckeho práva do katastra nehnuteľností v prospech kupujúceho. Uvedeným dňom je kupujúci oprávnený vstúpiť do užívania predmetu kúpy.

* 1. Zmluvné strany sa dohodli, že sú si povinné poskytnúť potrebnú vzájomnú súčinnosť

vyžadovanú v súvislosti s konaním o návrhu na vklad vlastníckeho práva do katastra nehnuteľností podľa  bodu 5.2 tohto článku zmluvy, vedeným Okresným úradom Senica, katastrálnym odborom. Za týmto účelom sú zmluvné strany povinné na základe výzvy Okresného úradu Senica, katastrálneho odboru doplniť listiny, údaje a poskytnúť potrebné

informácie alebo inú súčinnosť a odstrániť prekážky v  konaní o povolenie vkladu vlastníckeho práva v prospech kupujúceho.

* 1. Zmluvné strany vyhlasujú, že boli dodržané všetky zákonné podmienky pre uzavretie

tejto zmluvy ako je spôsobilosť na právne úkony, oprávnenie predávajúceho nakladať s predmetom kúpy, zrozumiteľnosť a určitosť zmluvných prejavov, že zmluvná voľnosť nie je obmedzená a právny úkon je urobený v predpísanej forme.

5.8 Zmluvné strany sa dohodli, že správny poplatok spojený s  podaním návrhu na vklad

vlastníckeho práva k predmetu kúpy do príslušného katastra nehnuteľností znáša kupujúci, ktorý je povinný doručiť predávajúcemu doklad o jeho úhrade (e-kolok v hodnote správneho poplatku) najneskôr ku dňu úhrady kúpnej ceny.

***článok VI. Odstúpenie od zmluvy***

6.1 Predávajúci je oprávnený odstúpiť od tejto zmluvy v prípadoch:

 a) ak sa kupujúci dostane do omeškania s úhradou kúpnej ceny

 b) ak kupujúci poruší svoj záväzok, uvedený v bode 5.2 článku V. Nadobudnutie vlastníctva predmetu kúpy tejto zmluvy.

6.2 Doručením písomného prejavu o odstúpení kupujúcemu na adresu, ktorá je uvedená na prvej strane tejto zmluvy v údajoch o kupujúcom, sa zmluva od počiatku zrušuje a zmluvné strany sú povinné navzájom vrátiť si všetko, čo podľa tejto zmluvy dostali.

Písomný prejav predávajúceho o odstúpení od zmluvy musí byť doručený kupujúcemu do vlastných rúk. Ak nie je možné doručiť písomný prejav o odstúpení kupujúcemu na adresu, uvedenú, príp. na adrese, ktorej zmenu písomne kupujúci predávajúcemu oznámil, písomnosť sa považuje za doručenú v deň, ktorý nasleduje po dni vrátenia nedoručenej zásielky predávajúcemu a to aj vtedy, ak sa kupujúci o tom nedozvie. V uvedený deň nastávajú účinky odstúpenia od zmluvy.

***článok VII. Záverečné ustanovenia***

* 1. Zmluva je uzavretá jej podpisom oboma zmluvnými stranami.
	2. Zmluva nadobúda platnosť dňom jej podpisu oboma zmluvnými stranami a účinnosť

dňom, ktorý nasleduje po dni jej zverejnenia na webovom sídle predávajúceho.

4/5

7.3 Právne účinky vkladu vlastníckeho práva v prospech kupujúceho nastanú na základe právoplatného rozhodnutia o povolení vkladu vlastníckeho práva Okresného úradu  Senica, katastrálneho odboru.

* 1. Túto zmluvu je možné meniť a dopĺňať len na základe písomných dodatkov podpísaných

oboma zmluvnými stranami.

* 1. Zmluva je vyhotovená v štyroch vyhotoveniach, z ktorých každá zo zmluvných strán

obdrží jedno a dve vyhotovenia slúžia pre potreby konania o povolenie vkladu vlastníckeho práva v prospech kupujúceho.

7.6 Zmluvné strany vyhlasujú, že zmluvu uzavreli na základe ich slobodnej vôle, nie v  tiesni za nápadne nevýhodných podmienok, zmluvu si prečítali, jej obsahu porozumeli a na znak súhlasu s jej obsahom zmluvu podpisujú.

Predávajúci:

v Senici, dňa ………………………..

 Mesto Senica

 Ing. Mgr.Martin Džačovský ….........................................................

 primátor

Kupujúci:

v ............................, dňa …………………..

 ........................................................ ............................................................

5/5